google/wiki40b huggingface dataset:
Katedrála svätého Ruperta a Virgila

Katedrála svätého Ruperta a Virgila je rímskokatolícka katedrála, hlavný kostol salzburskej arcidiecézy a najznámejšia sakrálna stavba mesta Salzburg. Fasáda a mohutná kupola prezrádzajú typické znaky raného baroka. Kostol je venovaný zemským patrónom, sv. Rupertovi a sv. Virgilovi.

Dejiny

Dejiny jej vzniku a vývoja sú tesne spojené s narastajúcou mocou duchovných vládcov Salzburska. Veľakrát zničená ohňom, vždy znovu obnovená a stále mohutnejšia, väčšia a honosnejšia. 400 rokov potom, čo bola postavená prvá stredoveká podoba salzburskej katedrály, bola táto stavba 11. decembra 1598 z veľkej časti zničená požiarom. Arcibiskup Markus Sittikus von Hohenems poveril svojho talianskeho staviteľa a architekta Santina Solariho stavbou nového chrámu. Zlúčil ranobarokový štyl s prvkami starej rímskej architektúry a tak vznikol prvý ranobarokový chrám na severnej strane Álp. Dňa 25. septembra 1628, uprostred vojnovej vravy tridsaťročnej vojny, chrám slávnostne vysvätil arcibiskup Paris von Lodron. Slávnosť vysvätenia bola najväčšia a najmonumentálnejšia v dejinách Salzburgu. V roku 1944 bola pri jednom z náletov na Salzburg, baštu nacizmu, zničená kupola chrámu a časť oltára. Po niekoľkých rokoch stavebných prác bola katedrála obnovená vo svojej bývalej kráse a v roku1959 novo vysvätený.

Exteriér

Na hlavnej fasáde sú umiestnené štyri monumentálne sochy: apoštolovia Peter a Pavol s kľúčom a mečom a obaja zemskí patróni Rupert a Virgil so sudom soli a modelom chrámu. Oba erbovné znaky, umiestnené v štíte, pripomínajú arcibiskupov, ktorí dali chrám vystavať. Tri letopočty na mrežiach vstupných brán pripomínajú, že chrám bol trikrát vysvätený, a to v rokoch 774, 1628 a 1959.

Interiér

Z vnútorného vybavenia katedrály stojí za zmienku krstiteľnica v ktorej bol pokrstený Wolfgang Amadeus Mozart, hlavný organ, strážený svätými patrónmi Rupertom a Virgilom a anjelmi hrajúcimi na rôzne hudobné nástroje, a tiež chrámová brána z bronzu, dielom sochárov Ewalda Mataré, Giacoma Manzú a Toniho Schneidera Manzella.

Hudba v salzburskej katedrále

Wolfgang Amadeus Mozart skomponoval vo funkcii dvorného chrámového organistu nespočetné omše a duchovné skladby určené práve pre tento chrám.
Berles-au-Bois

Poloha

Obec má rozlohu 8,9 km². Najvyšší bod je položený 159 m n. m. a najnižší bod 105 m n. m.

Obyvateľstvo

Počet obyvateľov obce je 506 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vyzývací pohár EHF žien

Systém súťaže

Prvé kolá sa hrajú turnajovým spôsobom každý s každým v jednej či vo viacerých skupinách. Následne sa hrá vyraďovacím spôsobom, keď v každom kole proti sebe dva tímy odohrajú 2 zápasy (každý tím hrá raz doma a raz vonku) a ten s lepším skóre postúpi do ďalšieho kola.
Idris Elba

Životopis

V televízii sa prvýkrát objavil v roku 1994, v roku 1999 hral v seriáli Dangerfield. Toho istého roku debutoval vo filme - predstavil sa vo francúzskom filme Svokra. V rokoch 2002 až 2004 pôsobil v seriáli The Wire - Špina Baltimoru.
Neskôr hral napríklad vo filmoch 28 týždňov (2007), Americký gangster (2007), Maturitný ples (2008), Parchanti (2010), Ghost Rider 2 (2012), Prometheus (2012), Mandela: Dlhá cesta k slobode (2013) či Star Trek: Do neznáma (2016). Roku 2016 tiež prepožičal svoj hlas postave náčelníka Boga vo filme Zootropolis: Mesto zvierat. V rokoch 2010 - 2015 stvárnil titulnú postavu v seriáli Luther (v roku 2011 získal Zlatý glóbus pre najlepšieho herca v miniseriáli alebo v televíznom filme). Od roku 2011 hrá vo filmovej sérii Marvel Cinematic Universe postavu Heimdall (filmy Thor (2011), Thor: Temný svet (2013), Avengers: Age of Ultron (2015) a Thor: Ragnarok (2017)).
Pod umeleckým menom DJ Big Driis pôsobí tiež ako diskdžokej. Ako hudobník sa podieľal na skladbách viacerých hip hopových interpretov (napr. Jay-Z alebo Pharoahe Monch), sám vydal niekoľko vlastných hip hopových EP.
Mária Bartošíková

Biografia

Mária Bartošíková bola zvolená za poslankyňu SNR v roku 1992 v stredoslovenskom volebnom kraji za HZDS. Pôsobila v Národohospodárskom a rozpočtovom výbore SNR. V roku 1992 hlasovala za Deklaráciu SNR o zvrchovanosti SR, ako aj za Ústavu SR. V predčasných parlamentných voľbách v roku 1994 je opäť zvolená za poslankyňu NR SR v stredoslovenskom volebnom kraji za koalíciu HZDS – RSS. V tomto volebnom období pôsobila vo Výbore NR SR pre financie, rozpočet a menu. V parlamente pôsobila do parlamentných volieb v roku 1998, v ktorých opäť kandidovala za HZDS, no za poslankyňu nebola zvolená. V roku 1998 jej bol udelený Rad Andreja Hlinku I. triedy za mimoriadne zásluhy o vznik samostatnej Slovenskej republiky.
Slaven Bilić

Reprezentácia

Za reprezentáciu odohral 44 zápasov a strelil tri góly. Zúčastnil sa EURA 1996 v Anglicku a MS 1998 vo Francúzsku.
Grécky oheň

Grécky oheň (byzant. ὑγρόν πὺρ – dosl. tekutý plameň ) bola horľavá (možno aj výbušná) kvapalina, ktorá horela aj na vode; šlo o zbraň byzantského loďstva proti nepriateľským lodiam.
Byzantínci používali grécky oheň s veľkým úspechom v námorných bitkách aj vďaka tomu, že zápalná látka mohla pokračovať v horení po vyliatí na vodnú hladinu. Poskytovala technologickú výhodu a napomohla Byzantíncom ku viacerým víťazstvám. Za najznámejšie sú považované odrazenie arabského útoku na Konštantinopol v rokoch 678 a 817 – 818.
Európski križiaci týmto termínom, chybne označovali akékoľvek zápalné zmesi používané Arabmi, Číňanmi alebo Mongolmi. Tieto však predstavovali odlišné zápalné zmesi, iného zloženia ako bol grécky oheň používaný Byzantíncami. Zloženie gréckeho ohňa bolo v Byzantskej ríši silne stráženým štátnym tajomstvom, vďaka čomu sa do súčasnosti nedochovali informácie o jeho zložení. Zloženie gréckeho ohňa dodnes zostáva vecou špekulácií a diskusií. Podľa väčšiny predpokladov sa skladal zo zmesi prírodnej živice, ropy, vápna, síry a liadku. Okrem samotného špecifického zloženia bolo použitie tejto zbrane Byzantíncami pri boji s nepriateľom špecifické aj využitím natlakovaných nádob sifónového tvaru, čo umožňovalo striekať zapálenú tekutinu na nepriateľa z väčšej vzdialenosti.
Kopytovci

Biografia

Typickým prejavom skupiny bolo parodovanie vtedajšej dancefloorovej hudobnej scény. Skupinu založila trojica humoristov Sáva Popovič, Marcel Nemec a Henrich Platek v roku 1994. 
Prvý album Mekký Drevokocúr vyšiel v roku 1995 a obsahoval naznámejšiu parodujúcu skladbu „Doj it“, na hit „Do It“ od skupiny Maduar. K najznámejším skladbám skupiny ďalej patrili „Poručík Žigira“ alebo „Aka Fucka“. V priebehu roka 1995 sa im podarilo dvakrát zvítaziť v hitparáde ESO, ktorú vysielala televízia Nova. Na ich druhom albume Záhada uštipačnej Cilky z roku 1996, sa podieľali aj známe osobnosti ako Tóno Popovič, Laco Lučenič, Henrich Leško, Juraj Burian, Juraj Bartoš a ďalší. Celkovo Kopytovci vydali dva albumy z ktorých sa predalo okolo 20 000 kusov.
V roku 2010 skupina vydala aj ďalšie parodújuce skladby, napríklad na skladbu „Horehronie“ od slovenskej speváčky Kristíny.
Potápka čiernokrká

Výskyt a stav na Slovensku

Potápka čiernokrká v južnejších častiach Slovenska hniezdi, na celom území sa vyskytuje pravidelne v období migrácie a zriedkavo prezimuje. 
Odhadovaný počet hniezdiacich párov je 100 - 250, zimujúcich jedincov 1 - 10. Potápka čiernokrká bola fluktuujúca, územie na ktorom sa vyskytovala bolo stabilné, maximálna zmena do 20%. Ekosozologický status v roku 1995 R - vzácny. V roku 1998 LR:nt LR - menej ohrozený druh, nt - takmer ohrozený taxón.V roku 2001 LR - menej ohrozený. Európsky ochranársky status nezaradený SPEC. Stupeň ohrozenia S - vyhovujúci ochranársky status.
Odhadovaný počet hniezdiacich párov v rokoch 2008 – 2012 bol 50 – 100 párov. Krátkodobý trend za posledných 12 rokov (2000 – 2012) aj dlhodobý trend od roku 1980 (1980 – 2012) boli klesajúce. Veľkosť územia na ktorom hniezdila za posledných 12 rokov ako aj z pohľadu dlhodobého trendu bola klesajúca. V roku 2014 EN* A2acd; C2a(i,ii,)b; D - silne ohrozený. 
Odhadovaný počet hniezdiacich párov v rokoch 2013 – 2018 bol 0 – 5 párov. Krátkodobý trend za posledných 12 rokov (2008 – 2018) aj dlhodobý trend od roku 1980 (1980 – 2018) boli klesajúce. Veľkosť územia na ktorom hniezdila za posledných 12 rokov ako aj z pohľadu dlhodobého trendu bola klesajúca.

Ochrana

Je zákonom chránená, spoločenská hodnota je 920 € (Vyhláška MŽP č. 579/2008 Z.z.).
Budkovce (okres Michalovce)

Vodné toky

Rieka Laborec, potok Duša.

Obyvateľstvo

v roku 1771 mala obec 473 obyvateľov,
v roku 1890 – 1136 obyvateľov,
v roku 1910 – 1341 obyvateľov,
v roku 1930 – 1436 obyvateľov,
v roku 1940 – 1602 obyvateľov,  
v roku 1965 – 1560 obyvateľov,
v roku 2001 – 1504 obyvateľov,

Kultúra

V rámci rozvoja a ochrany miestnej kultúry a pre zachovanie ľudových zvykov a tradícií pôsobili v našej obci folklórne skupiny. Prvý mládežnícky folklórny súbor založil v roku 1935 učiteľ Ladislav Berka zo Sobraniec, ktorý tiež zostavil a vydal Spevník východoslovenských piesní. Tento súbor sa zúčastnil v roku 1935 okresnej slávnosti piesní v Pozdišovciach. Potom vedenie súboru prevzal miestny učiteľ Arnošt Pyšný a pod.jeho vedením sa krojová skupina zúčastnila na celokrajských slávnostiach v Košiciach, ba aj v Prahe. Táto skupina v čase II. svetovej vojny zanikla. O ďalšie pokračovanie v uchovávaní ľudových tradícií sa postaral Folklórny súbor Zlatý Klas pri JRD Zlatý Klas, ktorý viedol, Milan Podžuban spolu so súborom Klások, ktorý viedla Zuzana Štofegová. V roku 1994 vznikla dedinská folklórna skupina Pacerki. Najprv to bola spevácka a neskôr aj tanečná zložka, ktorá potom postupne zanikla. DSF Pacerki vystupovala postupne na celom Slovensku, neskôr aj na Cypre, Ukrajine, Česku. K dnešnému dňu vydala táto DSF už dve MG kazety. V roku 1995 sa otvorila nová tradícia usporadúvania folklórnych slávností ako súčasť osláv obce. Od roku 1999 sa obnovilo vydávanie obecných novín Budkovčan, ktoré vychádzajú raz štvrťročne v počte 200 výtlačkov.

Spolková činnosť

V obci pôsobí poľovnícke združenie Bažant. Vybudovaním sústavy rybníkov sa v obci rozvíja aj činnosť Slovenského rybárskeho zväzu. Aktívne v obci pracuje aj Zväz včelárov, záhradkárov a drobnochovateľov. V obci je aj Urbárska spoločnosť a Lesné spoločenstvo. Prospešnú a dobrovoľnú činnosť v obci organizujú : Klub dôchodcov, Zväz invalidov. V obci, ktorá ma charakter prevažne rímskokatolíckeho vierovyznania pracuje Ružencový spolok, ktorý často organizuje púte po domácich a zahraničných pútnických miestach. V roku 1992 obnovil svoju činnosť aj Miestny odbor Matice slovenskej.

Šport

V obci pôsobí OŠK (Obecný športový klub) Budkovce. Svoju činnosť aktívne rozvíjajú aj iné oddiely : volejbalový, turistický, stolnotenisový a iné.
Kastília

Kastília alebo Kastílsko je historické územie Španielska s hlavným mestom Madrid.
Toto nejasne definované územie je dnes približne rozdelené medzi autonómne spoločenstvá Kastília-León, Kastília-La Mancha a Madrid, respektíve aj Extremaduru.

Dejiny

Vznikla v dôsledku rozširovania kresťanských dŕžav na úkor moslimov počas reconquisty. Svoj názov získalo podľa početných pohraničných hradov – po latinsky castellum.
Pôvodne to bola súčasť astúrskeho kráľovstva, od 9. stor. nezávislé grófstvo, od 1035 kráľovstvo (Kastílske kráľovstvo), ktoré neskôr tvorilo jadro krajín Kastílskej koruny. 1479 únia s Aragónskom. 1516 (po pričlenení Navarry) vznik jednotného španielskeho štátu.
V rámci Španielska bolo neskôr jej územie rozdelené medzi historické provincie Stará Kastília (Castilla la Vieja) a Nová Kastília (Castilla la Nueva) – pričom obe mali postavenie kráľovstviev – a sčasti aj Extremaduru, ktorej územie sa odvtedy ku Kastílii nepočíta.
Pentago

Pravidlá

Hracia doska je štvorcová a skladá sa z 36 polí tvaru pologule, rozložených v šiestich radách a šiestich stĺpcoch. Hracia doska je rozdelená na štyri menšie dosky s 9 poľami, rozloženými v troch radách a troch stĺpcoch. Hracie kamene sú bielej a čiernej farby v tvare gule.
Hráči striedavo ukladajú hracie kamene svojej farby na hraciu dosku, pričom po každom položení svojho kameňa musí hráč otočiť menšiu hraciu dosku, na ktorú svoj kameň položil, o 90 stupňov ľubovolným smerom.
Víťazom je ten z hráčov, ktorému sa ako prvému podarí vytvoriť vertikálnu, horizontálnu, alebo diagonálnu radu piatich kameňov. V prípade, že po zaplnení všetkých polí hracej dosky nevznikne rada piatich kameňov, hra končí remízou.

Pentago XL

V roku 2005 vznikla väčšia verzia hry Pentago pod názvom Pentago XL, ktorá je určená pre dvoch až štyroch hráčov. Hracia doska Pentago XL obsahuje 81 polí v 9 menších doskách (každá ma 9 polí).
Šarišské Jastrabie

ZŠ s MŠ Šarišské Jastrabie

Osemročná stredná škola s vyučovacím jazykom ukrajinským začala svoju činnosť v školskom roku 1956/57. Dovtedy miestne deti navštevovali školu v 8 km vzdialenej dedine Orlov. V školskom roku 1961/62 sa začalo vyučovanie v novej školskej budove a už s vyučovacím jazykom slovenským. Od septembra 1967 navštevujú 5. - 9. ročník aj žiaci z Vislanky a Ďurkovej a o rok neskôr aj žiaci z Kyjova.
Saint-Martin-au-Laërt

Poloha

Obec má rozlohu 4,94 km². Najvyšší bod je položený 46 m n. m. a najnižší bod 1 m n. m.

Obyvateľstvo

Počet obyvateľov obce je 3 727 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tréméloir

Poloha

Obec má rozlohu 4,69 km². Najvyšší bod je položený 139 m n. m. a najnižší bod 59 m n. m.

Obyvateľstvo

Počet obyvateľov obce je 710 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
SATA International

SATA International, (SATA Internacional - Sociedade Açoriana de Transportes Aéreos) je Portugalská letecká spoločnosť s hlavným sídlom v  São Sebastião, Ponta Delgada, v Azores, Portugal. Je dcérskou spoločnosťou SATA Air Açores.

History

Letecká spoločnosť bola založená v Decemberi 1990 pod názvom OceanAir a v roku 1991 získala oprávnenie vykonávať nepravidelnú leteckú dopravu. SATA Air Açores sa stala majoritným akcionárom keď v roku 1994 a neskôr sa stal jediným vlastníkom. 20 Februára 1998 bola premenovaná na SATA International a lietať začala 8 Apríla 1998. SATA vlastní dvoch tour-operátorov v Severnej Amerike: SATA Express v Kanade a v Spojených Štátoch Azores Express. SATA získala plánované lety z Ponta Delgada do Lisbon, Madeira Island a Porta vo verejnej súťaži.
V Januári 2015 letecká spoločnosť oznámila strategické plány na zníženie ich výdajov z € 179 miliónovou na € 40 miliónovou do roku 2020 zmenšením jej flotily a pracovnej sily. V rámci plánu by sa mali tiež premenovať na Azores Airlines.

Destinácie

SATA prevádzkuje pravidelné lety na Madeiru, po Portugalsku ale aj iných destináci v Európe a Severnej Amerike, a aj charterové lety. Domáce destinácie sú pokryté jej materskou spoločnosťou, SATA Air Açores.
Saint-Cernin-de-Larche

Poloha

Obec má rozlohu 9,15 km². Najvyšší bod je položený 312 m n. m. a najnižší bod 105 m n. m.

Obyvateľstvo

Počet obyvateľov obce je 615 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Châtenois (Vosges)

Poloha

Obec má rozlohu 17,57 km². Najvyšší bod je položený 484 m n. m. a najnižší bod 303 m n. m.

Obyvateľstvo

Počet obyvateľov obce je 1 783 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
4781 Sládkovič

Objav a pomenovanie

Planétka sa v čase objavu nachádzala v juhovýchodnej časti súhvezdia Ryby (Pisces), asi 2,2° východne od hviezdy  Psc (+4,3 mag) a bola 15. planétkou objavenou v prvej polovici októbra 1980. Svedčí o tom aj jej predbežné označenie 1980 TP, ktoré dostala krátko po objave. V objavovej opozícii bola planétka na Kleti pozorovaná aj v ďalších 4 nociach a celkovo bolo zmeraných 10 pozícií, neskôr zaslaných do MPC. Naposledy bola planétka pozorovaná večer 13. novembra 1980. Planétka bola na Kleti pozorovaná aj v auguste 1983 (1 noc, 2 pozície) a v januári roku 1991 (1 noc, 2 pozície). Očíslovanie planétky bolo zverejnené v cirkulári MPC č. 18093 vydanom dňa 28. apríla 1991.
Planétka je pomenovaná po slovenskom básnikovi Andrejovi Sládkovičovi (1820 – 1872), autorovi rozsiahleho básnického diela Marína. Meno planétky sa stalo oficiálnym po zverejnení v cirkulári MPC č. 21609 vydanom dňa 6. februára 1993 Medzinárodnou astronomickou úniou.

Dráha

Planétka obieha okolo Slnka v strednej vzdialenosti 323 mil. km po mierne excentrickej dráhe s dobou obehu 3,17 roku (1157 dní). K Zemi sa približuje na minimálnu vzdialenosť 110 mil. kilometrov a jej veľkosť je odhadovaná na necelých 5 km.

Zaujímavosť

Planétka bola 16. augusta 1983 pozorovaná na Kleti ako nový objav s novým predbežným označením 1983 QB.
Blondie (skupina)

História

Počiatky skupiny siahajú do októbra 1973, kedy sa stretli speváčka Deborah Harry, ktorá bola pôvodne koncom 60. rokov členkou folkrockovej skupiny The Wind in the Willows, a gitarista Chris Stein, ktorý sa v roku 1973 stal členom skupiny Stilettoes. Obaja sa stretli v známom newyorskom klube CBGB. Pôvodne vystupovala skupina pod názvom Angel and the Snake, neskôr v auguste 1974 sa premenovala na Blondie. Deborah Harry povedala, že názov vznikol podľa pokrikovania vodičov nákladných áut, keď ju na ceste predbehli: „Hey, Blondie“.

Štýl a odkaz

Skupina Blondie je známa nielen koncertným prejavom a vokálnym výkonom Deborah Harry, ale tiež začleňovaním prvkov iných hudobných žánrov od počiatočného punku, ako new wave, disko, pop, rap a reggae. 
V marci 2006 bola skupina Blondie uvedená do Rock and Roll Hall of Fame príhovorom Shirley Manson zo skupiny Garbage. Na slávnosť bolo pozvaných sedem členov (Harry, Stein, Burke, Destri, Infante, Harrison a Valentine), čo viedlo na pódiu k roztržke medzi aktuálnou skupinou a bývalým členom Frankom Infanteom, ktorý počas živého vysielania ceremónie požiadal o to, aby spolu s Nigelom Harrisonom mohli vystúpiť s Blondie. Harry požiadavku odmietla s tým, že skupina má svoje vystúpenie už odskúšané. V máji v roku 2006 bola skupina Blondie uvedená na chodník Rock Walk of Fame v Guitar Center na ulici Sunset Boulevard v Hollywoode. Novo uvedených volia už uvedení umelci.
Posti Group

Značky

Itella slúži svojim globálnym korporátnym zákazníkom pod značkou Itella, spotrebiteľom vo Fínsku pod značkou Posti.
TV Pezinok

Vysielanie

TV Pezinok vysiela prostredníctvom digitálneho terestriálneho vysielania DVB-T na kanáli 41 v mestách a obciach Pezinok, Modra, Slovenský Grob, Chorvátsky Grob, Šenkvice, Viničné, Limbach a ďalších oblastiach v okolí Pezinka (cca 40 tisíc potenciálnych divákov), v káblových rozvodoch spoločnosti UPC v Pezinku, prostredníctvom káblového operátora SWAN a prebiehajú rokovania o ďalších možnostiach pokrytia v Pezinku a okolí. Je dostupná aj prostredníctvom live streamingového vysielania na stránke.
Chrám Ochrany Bohorodičky (Korejovce)

História

Chrám bol postavený v roku 1761. Od roku 1968 je národnou kultúrnou pamiatkou Slovenskej republiky.

Opis

Chrám tvorí trojpriestorová drevená stavba na plytkom kamennom základe. Veža chrámu vystupuje z hmoty sakrálneho objektu a tvorí podvežie v ktorom je malá vstupná predsieň. Veža, stanová strecha nad loďou a sedlová strecha nad svätyňou sú zakončené šindľovými cibuľkami s kovanými železnými krížmi. Objekt je v exteriéri chránený pred poveternostnými vplyvmi vertikálne kladenými smrekovými doskami s lištami. Strecha je pokrytá šindľom. V interiéri je nekompletný ikonostas z ktorého sa  zachovali sa len fragmenty. Pochádza z druhej polovice 18. storočia.
Pred objektom je drevená zvonica s tromi zvonmi. Na jednom zvone z roku 1769 je nápis s reliéfom svätej Rodiny. Druhý zvon z roku 1771 má nápis a reliéf s dekórom kríža, pod ním Panna Mária Sedembolestná a svätá Trojica. Tretí je z roku 1835 a je zdobený dekórom dubových listov a nápisom.
Sancheville

Poloha

Obec má rozlohu 21,77 km². Najvyšší bod je položený 145 m n. m. a najnižší bod 124 m n. m.

Obyvateľstvo

Počet obyvateľov obce je 811 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tivernon

Poloha

Obec má rozlohu 12,61 km². Najvyšší bod je položený 139 m n. m. a najnižší bod 125 m n. m.

Obyvateľstvo

Počet obyvateľov obce je 242 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Slovenský národ (denník)

Slovenský národ bol denník, ktorý vychádzal v Bratislave v 20-tych rokoch 20. storočia.
Bol to Neodvislý časopis smeru Slovenskej ľudovej strany, neskôr Neodvislý autonomistický denník. Vychádzal v Bratislave denne okrem pondelka. Hlavným redaktorom a majiteľom bol Jur Koza Matejov. Zodpovedný redaktor bol Jozef Ferenčík a Augustín Načín. Denník sa tlačil v tlačiarni Karola Angermayera, neskôr ho tlačila Slovenská Grafia.
Magnólia

Magnólia (Magnolia) je rod s viac ako 210 druhmi kvitnúcich rastlín z podčeľade Magnolioideae čeľade magnóliovité (Magnoliaceae).
Prirodzené prostredie magnólií je rozptýlené po východnej časti Severnej Ameriky, Strednej Ameriky a Karibiku a východnej a juhovýchodnej Ázie. Niektoré druhy sa vyskytujú aj v Južnej Amerike. V súčasnosti sa veľa druhov magnólií a ešte väčší počet vyšľachtených odrôd dá nájsť v podobe okrasných kríkov v Severnej Amerike, Európe, Austrálii a na Novom Zélande.
Magnólie sú pomenované po francúzskom botanikovi Pierrovi Magnolovi z mesta Montpellier.
Cramoisy

Poloha

Obec má rozlohu 6,3 km². Najvyšší bod je položený 127 m n. m. a najnižší bod 30 m n. m.

Obyvateľstvo

Počet obyvateľov obce je 694 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gancourt-Saint-Étienne

Poloha

Obec má rozlohu 12,48 km². Najvyšší bod je položený 216 m n. m. a najnižší bod 98 m n. m.

Obyvateľstvo

Počet obyvateľov obce je 232 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rodinné prípady

Obsadenie

V každej časti a v každom príbehu hrajú iní herci. Ide predovšetkým o amatérskych hercov.
Jozef Gamrát

Štúdium

Stredoškolské vzdelanie získal na Gymnáziu Sečovce v rokoch 1975 – 1979. V rokoch 1979 – 1985 absolvoval štúdium na Vysokej škole veterinárskej v Košiciach (od roku 2010 Univerzita veterinárskeho lekárstva a farmácie).

Profesijná kariéra

V rokoch 1986 – 1987 pôsobil ako veterinárny lekár na Štátnom majetku v Trebišove, následne v rokoch 1987 – 2001 pracoval v Okresnom veterinárnom zariadení Trebišov. Od roku 2001 až do svojho zvolenia do primátorskej funkcie (2010) pôsobil ako privátny veterinárny lekár s vlastnou ambulanciou v Sečovciach.

Politická činnosť

O funkciu primátora Sečoviec sa neúspešne uchádzal s podporou SDKÚ-DS a KDH vo voľbách do orgánov samosprávy obcí 2006, v ktorých získal 928 platných hlasov (2. miesto za Monikou Bérešovou s 1 182 hlasmi). Ako nezávislý kandidát v komunálnych voľbách 2010 zvíťazil s počtom platných hlasov 2 072. Do úradu oficiálne nastúpil v januári 2011. V komunálnych voľbách 2014 sa ako nezávislý kandidát umiestnil na prvom mieste s počtom hlasov 1 727. Na ustanovujúcom zasadnutí Mestského zastupiteľstva 12. decembra 2014 znovu zložil primátorský sľub.
Skeppsholmen

Skeppsholmen je jeden zo štokholmských ostrovov. S ostrovmi Blasieholmen a Kastellholmen je spojený mostami. Je prístupný peši z Kungsträdgården, popri Grand Hôteli a Národnom múzeu, autobusom číslo 65 alebo ľoďou zo Slussenu, Djurgårdenu či Nybroplan.
Ostrov leží strategicky pri vstupe do Štokholmu od Baltského mora, preto tu boli tradične inštalované rôzne vojenské zariadenia a vojenské budovy. V súčasnosti je vojenská prítomnosť na ostrove minimálna a namiesto toho sa tu nachádza niekoľko múzeí, ako napríklad Múzeum moderných umení, hlavné múzeum moderného umenia v Štokholme, múzeum architektúry (ktoré leží v rovnakej budove) a Östasiatiska Muséet (Východoázijské múzeum). Na ostrove sa nachádza aj divadlo Teater Galeasen. Na južnom brehu je zakotvená stará plachetnica af Chapman, ktorá dnes slúži ako mládežnícky hostel. Každoročne v lete sa na ostrove koná hudobný festival Stockholm Jazz Festival.
Žamberk

Dejiny

Prvá písomná zmienka o obci je z roku 1332.